
Adunarea generală a Reţelei Europene a Consiliilor Judiciare 
Roma, 11-13 iunie 2014

DECLARAŢIA DE LA ROMA

Membrii Reţelei Europene a Consiliilor Judiciare (RECJ), reuniţi la Roma în perioada 11-13 iunie 2014 cu ocazia celei de a 10-a aniversări, declară următoarele:
1. În primii 10 ani, RECJ şi-a atins principalele obiective de întărire a cooperării şi încrederii reciproce între Consiliile Judiciare şi sistemele judiciare ale statelor membre UE şi statele candidate. RECJ va continua această activitate.

2. RECJ joacă un rol crucial în menţinerea independenţei justiţiei, care este în aceeaşi măsură o protecţie centrală a drepturilor cetăţenilor în Europa în 2014, în aceeaşi măsură cum a fost în 2004.

3. RECJ va continua să fie un reprezentant unic al instituţiilor care organizează sistemele de justiţie în UE şi pentru a promova relaţiile cu Comisia Europeană şi alte instituţii europene.

4. Privind spre viitor, RECJ urmează:

i. să continue să susţină importanţa consiliilor judiciare care sunt independente de executiv şi legislativ în sistemele naţionale;

ii.  să coopereze cu Comisia Europeană, atât în general, cât şi pe aspecte specifice privind Tabloul de Bord al UE privind justiţia ori alte iniţiative pan-europene;
iii. să creeze legături mai strânse cu alte organizaţii europene privind justiţia;

iv. să întărească independenţa şi responsabilitatea sistemelor juridice şi ale judecătorilor în Europa;

v. să promoveze încrederea publică în sistemele de justiţie din Europa;

vi. să sprijine Consiliile judiciare şi organismele similare independente din UE şi din statele candidate sau potenţial candidate, în special acolo unde astfel de organisme se confruntă cu provocări privind sistemele judiciare, 
toate acestea fiind destinate să îmbunătăţească, cu celeritate şi eficienţă, realizarea unui act de justiţie independent şi de înaltă calitate în folosul tuturor cetăţenilor din Europa.
Roma, 13 iunie 2014
